Τσάκισέ τα από μικρά, σκότωσέ τα από παιδιά

Το Τσάκισέ τα από μικρά, σκότωσέ τα από παιδιά (ιαπωνικά: 芽むしり仔撃ち, λατινισμός Χέπμπορν: Memushiri Kouchi) είναι μυθιστόρημα γραμμένο από τον Ιάπωνα συγγραφέα Κενζαμπούρο Όε. Πρόκειται για το πρώτο μυθιστόρημα του Όε, το οποίο ο λογοτέχνης έγραψε το 1958, όταν ήταν σε ηλικία μόλις 23 ετών. 

Το μυθιστόρημα αποτελεί χαρακτηριστικό παράδειγμα της επίδρασης την οποία έχει ασκήσει στον συγγραφέα ο Γάλλος φιλόσοφος και συγγραφέας Ζαν Πολ Σαρτρ και η υπαρξιστική του φιλοσοφία.

 Πλοκή 
Το μυθιστόρημα έχει ως κεντρικούς ήρωες δεκαπέντε έφηβα αγόρια που ζουν σε ένα αναμορφωτήριο στην Ιαπωνία του Β' Παγκοσμίου Πολέμου. Τα αγόρια αυτά (μεταξύ των οποίων είναι και ο ανώνυμος αφηγητής και ο αδερφός του) στέλνονται από το αναμορφωτήριο σε ένα αγροτικό χωριό (το οποίο φέρνει έντονα στο μυαλό τις περιοχές του Σικόκου στις οποίες μεγάλωσε ο Κεζαμπούρο Όε), στο οποίο πρόκειται να ζήσουν και να εργαστούν. Κατά την άφιξή τους στο χωριό, τα αγόρια βρίσκουν το μέρος χτυπημένος από την πανώλη, με σωρούς από πτώματα ζώων να κυριαρχούν στην ατμόσφαιρα. Λίγο μετά την άφιξη των αγοριών, οι χωρικοί, προκειμένου να γλιτώσουν από την ασθένεια, τρέπονται σε φυγή σε ένα γειτονικό χωριό, εγκαταλείποντας τα αγόρια και αφήνοντάς τα πίσω να αντιμετωπίσουν τη μοίρα τους.

Στην ομάδα των παιδιών προστίθεται (με τον καιρό) και ένα αγόρι από την Κορέα, με το όνομα Λι, ο οποίος έχει λιποτακτήσει από τον στρατό. Τέλος, στην παρέα τους προστίθεται και μια νεαρή κοπέλα η οποία έχει εγκαταλειφθεί σε μια αποθήκη. Η παρέα των παιδιών προσπαθεί να αξιοποιήσει τα μέσα που διαθέτει, για να τα βγάλει πέρα. Ο Λι διδάσκει στους άλλους να κυνηγούν πουλιά, ενώ την ίδια στιγμή ο αφηγητής γνωρίζει τον έρωτα στο πρόσωπο του νεαρού κοριτσιού. Ωστόσο, η κατάστασή τους αλλάζει μετά από λίγες μέρες, όταν το κορίτσι πεθαίνει από πανώλη αφού τη δαγκώνει ένας σκύλος του χωριού. Ο αδελφός του αφηγητή φεύγει τρέχοντας στο άγριο δάσος (και θεωρείται από τους άλλους νεκρός), ενώ οι χωρικοί στο τέλος επιστρέφουν και φαίνονται εξαγριωμένοι με την κατάσταση στην οποία βρίσκουν το χωριό. Από τον φόβο πιθανών επιπτώσεων αν γίνει γνωστό ότι εγκατέλειψαν τα αγόρια στο χωριό να πεθάνουν, οι χωρικοί μαχαιρώνουν τον λιποτάκτη. Παράλληλα, μια απειλούν τα αγόρια με σωματική βία και μιας τους δίνουν φαγητό, εναλλάσσοντας τη συμπεριφορά τους απέναντι στα παιδιά. Όλα τα μέλη της παρέας των αγοριών συμφωνούν τελικά να κρατήσουν το στόμα τους κλειστό για τις ενέργειες των χωρικών, με μοναδική εξαίρεση τον αφηγητή. Στο τέλος του μυθιστορήματος, οι χωρικοί κυνηγούν τον αφηγητή μέσα στο δάσος. Το όπου Τσάκισέ τα από μικρά, σκότωσέ τα από παιδιά τελειώνει, χωρίς ποτέ να αποκαλύψει στον αναγνώστη τι απέγινε ο αφηγητής.

 Εκδόσεις και μεταφράσεις 
Το Τσάκισέ τα από μικρά, σκότωσέ τα από παιδιά εκδόθηκε για πρώτη φορά το 1958. Το μυθιστόρημα επανεκδόθηκε από την ιαπωνική εκδοτική εταιρεία Kodansha στις 2 Νοεμβρίου του 1994.

Μια αγγλική μετάφραση του έργου κυκλοφόρησε το 1995 από τον εκδοτικό οργανισμό Marion Boyars Publishers.Τάιλερ, Κρίστοφερ. "The Changeling by Kenzaburo Oe." The Guardian. 11 Ιουνίου 2010. Ανακτήθηκε στις 9 Νοεμβρίου 2012.

Το Τσάκισέ τα από μικρά, σκότωσέ τα από παιδιά έχει μεταφραστεί στην ελληνική γλώσσα από τον Γεώργιο - Ίκαρο Μπαμπασάκη και έχει κυκλοφορήσει από τις εκδόσεις Καστανιώτη το 1996.

 Παραπομπές 

 Εξωτερικοί σύνδεσμοι 
 Κατάλογος βιβλίων διαδικτύου
 Καταχώρηση στο Amazon.com
 Κριτική στο The Globe and Mail της Τζέραλντιν Σέρμαν

Κατηγορία:Ιαπωνικά μυθιστορήματα